Lombardia versaal

**Lombardia versaal** on teatud tüüpi dekoratiivne majuskel, mida on kasutatud hiliskeskaegsetes käsikirjades (pärast 1200. aastat) gooti kirjas tekstide värviliste initsiaalidena, samuti majuskelkirjana raidkirjades ja (erinevalt gooti majusklitest) ka lühemates tekstides, näiteks veerisepealkirjades. 

## Kirjeldus
Lombardia versaali iseloomustavad paksud, vahel veidi nõgusate külgedega tähepostid ja jämedad, kuid otstest sujuvalt üheks jooneks peenenevad tähekaared. Need suurtähed olid joonistatud kas peensulega või peene pintsliga. Enamik tähekujusid põhineb rooma kapitaalil, kuid märgatud on osa tähevormide sugulust untsiaalkirjaga. Tähekujud varieeruvad käsikirjades vastavalt piirkonnale või käsikirjade kaunistaja suvale, näiteks T, V, W, M, N, D, A võivad esineda nii untsiaaltähega sarnaneval kujul kui ka rooma majuskli sarnasena.

## Ajaloost
Versaal, tuletatud ladinakeelsest sõnast *versus* 'salm', tähendab igasugust algussuurtähte laiemalt ja on vähemalt inglise keeles tänaseni kasutuses majuskli tähenduses. Karolingide-aegsetes käsikirjades kasutati algussuurtähtedena nii põhitekstist suuremana kirjutatud untsiaale kui ka rooma majuskleid, lombardia versaali on peetud nende vormide segunemise tulemiks. Nimetus "lombardia versaal" on mõistena tulnud inkunaablite uurimise sõnavarast. Varastes trükitud raamatutes joonistati hiliskeskajale iseloomulikud värvilised, vahel teises värvis ehisjoontega suured initsiaalid spetsiaalselt nende jaoks jäetud trükita alale. Sageli olid need tehtud kahe värviga, näiteks sinised ja punased, või algas iga lõik kas punase või sinise algustähega, mis paiknesid vaheldumisi. Erinevalt jutustavatest (*historiated*) või asustatud (*inhabited*) initsiaalidest (mis võisid samuti kasutada lombardia versaali tähekujusid) ei lisatud neile tekstisisestele lombardia versaalidele hiljem mitmevärvilisi kaunistusi.

Tüpograafias on lombardia versaalil põhinevaid fonte loonud paljud kirjakujundajad, tuntuimad on Frederic Goudy versaalid, kes lülitas Lombardia versaalil põhinevad alternatiivsed majusklid oma fonti Goudy Text.

## Pildid
### Lombardia versaal raamatutes

B-Initiale-GettyMS100-8.jpg|Kahevärviline B fleuronné-kaunistusega, 1250. Getty MS 100.
Meta-moerbeke jpeg031-part.jpg|Kahevärviline E fleuronné-kaunistusega, 14. sajand
Flemish - Leaf from the Beaupré Antiphonary (Volume I) - Walters W7591V - Open Group.jpg|Beaupré antifonaal, kullatud versaalidega L ja I, kõrvallehel A H ja E. 1290 
Italy, Campania(?), 13th century - Fragment from a Gradual with Historiated Initial (V)- The Virgin Mary - 1955.77 - Cleveland Museum of Art.tif|V koos kaunistava figuuriga 13. sajandi graduaalis
Mariam matrem virginem.jpg|Lombardia versaal M ja musta tindiga lihtsad kadellid Llibre Vermellis
Biblia de Gutenberg, 1454 (Letra V) (21647439890).jpg|Kahevärviline Lombardia V Gutenbergi piiblis, 1454
Cenni di Francesco di Ser Cenni - Leaf from Antiphonary - Walters W1533R - Open Obverse.jpg|Untsiaali kujuga T 14. sajandi antifonaalis ja kaks väiksemat versaali
Zanobi strozzi e filippo di matteo torelli, graduale della trinità S, 1453 ca. 02.jpg|Rooma majuskli kujuline T graduaali alguses, 1453
CodexFrisianus.jpg|14. sajandi Codex Frisianus (Heimskringla), tähed H ja V
Biblia de Gutenberg, 1454 (Letra H) (21845648621).jpg|H Gutenbergi piiblis, 1454
Gebetbuch für Herzog Albrecht V. Cod. 2722 fol. 100v OeNB 12656804.jpg|Saksakeelne palveraamat kullatud O ja suurema W-ga
Decorated initial Q (detail) (5352531045).jpg|Kahevärviline pusleinitsiaal Q varatrükises, 1478


### Muudel materjalidel

King David in Augsburg Cathedral.jpg|Taavet vitraažil Augsburgi katedraalis, 12. sajand
Prophet Daniel in Augsburg Cathedral.jpg|Taaniel vitraažil Augsburgi katedraalis, 12. sajand
Verduner Altar Weintraube.jpg|Verduni Nikolause Verduni altari detail
Inscription Thierry.png|Vitraaž Chartresi katedraalis, 1205–1215
Katedrála v Chartres 03.jpg|Skulptuurid Chartresi katedraalis
English - Silver Ring Brooch - Walters 571990.jpg|Rõngassõlg kirjaga IESVS, 14 sajand


## Viited

## Välislingid
* D. Reynolds. Lombardic Lettering at Chartres. - typeoff.de